हालाँकि आप भी हमेशा निस्वार्थ तो नहीं हो सकते हैं, लेकिन अपने स्वार्थ को दूर रखना भी, अच्छे फ्रेंड्स बनने का ही एक भाग है। आप से जब भी हो सके, तो आपके फ्रेंड्स की इच्छाओं को पूरा करें, हालाँकि इसका भी संतुलन रखना काफी जरूरी है। वो आपके द्वारा किये इस काम के लिए खुद को काफी किस्मत वाला समझेगा, जो उसे आपके जैसा खयाल रखने वाला फ्रेंड मिला, और आपकी फ्रेंडशिप भी और भी ज्यादा गहरी हो जाएगी। अगर लोगों के सामने आपकी छवि, एक स्वार्थी इंसान वाली बनी है, और आप लोगों के साथ फ्रेंडशिप भी बस आपके किसी मतलब को पूरा करने के लिए किया करते हैं, तो फिर लोगों को ये बात समझ आ जाएगी कि आप फ्रेंडशिप के लायक नहीं हैं।  अपने फ्रेंड के लिए, बस अपने दिल से कुछ करें और वो इस इच्छा से ना कि इसलिए क्योंकि आप भी उनसे बदले में कुछ पाना चाहते हैं। उचित वक्त पर निस्वार्थ होने में और लोगों के हर वक्त आपको लूटते ही रहने में बहुत फर्क होता है। अगर आपको ऐसा लगता है कि बस आप ही आपके फ्रेंड्स को हर बार मदद करते हैं, लेकिन जरूरत पर कोई भी आपके काम नहीं आता है, तब आपको जरा ध्यान देने की जरूरत है। किसी की उदारता का गलत फायदा उठाने की आदत ना बना लें। आपका फ्रेंड जब भी आपके लिए कुछ अच्छा करता है, तो फौरन ही उसे उसके बदले कुछ जरुर दें। अगर आपने कुछ पैसे उधार लिए हैं, तो लौटा दें। जब भी आपको सही समय लगे, तो घर भी जाएं। किसी भी चर्चा को बस ऐसे ही व्यर्थ ना समझें, बल्कि उसे अच्छे से समझने के लिए पूरा समय लें और जब आपका फ्रेंड आपसे बात कर रहा हो, तब उसे सपोर्ट भी करें। सुनने में तो एकदम आसान लगता है, लेकिन इस बात का भी खास खयाल रखें कि आप जितनी देर तक आपके बारे में बात करते हैं, उतने ही समय सामने वाले को भी सुन रहे हैं। आप अगर हर एक चर्चा को बस आपके ही हिसाब से समझते रहेंगे, तो ऐसे में आपके फ्रेंड्स को आपके साथ दोस्ती के इस रिश्ते से ज्यादा कुछ नहीं मिल रहा होगा। एक-दूसरे की बातों को सुनने से, आपके और उसके बीच में ज्यादा अच्छे सम्बन्ध बनेंगे और आपके फ्रेंड को भी ऐसा महसूस होगा कि आपको उसकी परवाह है।  आप अगर सिर्फ इसलिए आपके फ्रेंड के बोलना बंद करने का इंतजार कर रहे हैं, ताकि आप आपकी बात कह सकें, तो ये तुरंत ही उसे समझ आ जाएगा। चर्चा के दौरान कुछ इस तरह का बैलेंस बनाकर चलें कि आपका फ्रेंड आधा समय तक बोल सके। हालाँकि कुछ लोग दूसरों की तुलना में जरा कम ही बात किया करते हैं, लेकिन अगर आपके फ्रेंड को आपके साथ रहने पर ऐसा महसूस होता है कि वो अपने मुँह से एक शब्द भी नहीं बोल पाता है, तो फिर ऐसे में एक सच्चा और दोनों-तरफ से फ्रेंडशिप का रिश्ता बन पाना जरा कठिन होगा। सच में मददगार बनने के लिए, आपको आपके फ्रेंड्स के कठिन समय पर उनकी मदद करना होगी। अगर आपको ऐसा समझ आता है कि आपका फ्रेंड किसी ऐसी परेशानी में पड़ गया है, जिसे सुधारे जाने पर उन्ही के कंट्रोल की जरूरत है, जैसे कि, ड्रग्स लेना, अलग-अलग तरह की बुरी आदतें पाल लेना या फिर किसी पार्टी में बहुत ज्यादा नशा कर लेना, तो फिर उनसे इस बारे में बिना किसी झिझक के बात करके, उन्हें इस परिस्थिति से बाहर निकालने की कोशिश करें।  ऐसा मत मानकर चलें कि आपका फ्रेंड अकेले ही सब कुछ हैंडल कर सकता है; ऐसा बहुत बार होगा, जब उन्हें किसी बुरी आदत से बाहर निकलने के लिए, आपके ज्ञान की जरूरत पड़ेगी। अगर आपको किसी भी तरह की परेशानी का अहसास होता है, तो उसके बारे में बात करें, फिर भले ही आपको बात करने में कितना ही बुरा क्यों ना लग रहा हो। आपके फ्रेंड को भी ये बात समझ आने दें कि आप हमेशा उसके साथ हैं और कठिन समय में वो आपके कांधे पर सिर रखकर रो सकता है। अगर आपके फ्रेंड खुद को अकेला नहीं समझेंगे, तो उनके लिए किसी भी समस्या से निपटना ज्यादा कठिन नहीं लगेगा। अगर आपके फ्रेंड्स किसी समस्या को लेकर बस आपसे बात करना चाहते हैं, तो एक बार के लिए तो ये ठीक है, लेकिन आपको भी उस समस्या के एक असली हल के साथ में आपके फ्रेंड की मदद करना चाहिए। उदाहरण के लिए, अगर आपका फ्रेंड उसके खाने की असामान्य आदतों की वजह से हॉस्पिटल में एडमिट होता है और फिर से और ज्यादा खाना शुरू कर देता है, तो ऐसे में आपको उससे इस समस्या को समझने के लिए और भी ज्यादा उचित मानकों, जैसे कि किसी हैल्थ प्रोफेशनल से सलाह लेने के बारे में बात करना चाहिए। आपका फ्रेंड अगर हॉस्पिटल में है, तो आप मिलने जाएँ। अगर उसका कुत्ता घर से कहीं चला गया है, तो उसे ढूँढने में मदद करें। अगर उनको कहीं से घर आने के लिए किसी की मदद की जरूरत है, तो आप मदद कर दें। अगर वो कॉलेज में नहीं जा पाया है, तो उसके लिए नोट्स बना दें। आप जब उससे दूर हों, तब उसके लिए कार्ड्स भेजते रहें। अगर उनके परिवार में किसी की मौत हो गई है, तो उसके अंतिम-संस्कार में शामिल हो जाएँ। आपके फ्रेंड को ऐसा लगने दें कि वो जरूरत पर आपको आवाज दे सकते हैं।  बस आप इस बात की पुष्टि जरुर कर लें, कि आपका फ्रेंड कहीं हमेशा ही तो किसी ना किसी परेशानी में नहीं रहता, क्योंकि ऐसे में ये उसका झूठ भी हो सकता है। आपको उसके कठिन समय में उसके लिए खड़ा रहना है, लेकिन जरूरी नहीं है, कि इस पूरे रिश्ते का आधार, बस आप ही हों। किसी कठिन घड़ी में उसके पास होने का मतलब, उसे भावनात्मक सहारा देना भी है। आपके फ्रेंड का इतना ख्याल रखें कि वो आपके सामने खुलकर रो सके और उनके आँसुओं को बह जाने दें। उन्हें एक टिश्यू या रुमाल पकड़ा दें और फिर बातों को सावधानी से सुनें। आपको जब तक ठीक ना लगे, तब तक कुछ भी बोलने की जरूरत नहीं है; बस आप शांत रहें और उन्हें आश्वासन देते रहें। अगर आपका फ्रेंड किसी संकट से जूझ रहा है, तो अगर आपको नहीं लगता कि अब कुछ भी पहले जैसा हो पाएगा, तो फिर ऐसा ना बोलें कि "सब कुछ ठीक हो जाएगा।" वैसे कभी-कभी इसे ना बोल पाना भी कठिन लगता है, लेकिन झूठे आश्वासन से कभी-कभी बहुत कुछ गड़बड़ हो जाती है। इसकी जगह पर, बस आपके फ्रेंड को समझाएँ कि आप उनकी मदद के लिए हमेशा तैयार हैं। ईमानदार रहें, और पॉजिटिव बने रहें। आपका फ्रेंड अगर सुसाइड करने के बारे में बोल रहा है, तो फिर फौरन ही किसी को इस बारे में बता दें। यहाँ पर आपको "किसी की निजता का सम्मान" वाले नियम को तोड़ना पड़ेगा, क्योंकि भले ही आपका फ्रेंड आपको किसी को ना बताने का भी बोले, लेकिन फिर भी आपको किसी को बताना ही होगा। आपके फ्रेंड को किसी एक हेल्पलाइन या किसी प्रोफेशनल से बात करने की सलाह दें। किसी और को बताने से पहले, इस बारे में आपके और आपके फ्रेंड के पेरेंट्स या पति/पत्नी (अगर वो इस समस्या का कारण ना हो, तो ही) से बात करें। एक अच्छा फ्रेंड बनने के लिए, आपको आपके फ्रेंड की स्थिति को पहले उसके नजरिये से देखना होगा और फिर उसे आपकी बातों को मानने के लिए बाध्य किये बिना, आपके विचारों को उसके सामने पेश कर देना चाहिए। आपके फ्रेंड के बारे में कोई अनुमान ना लगाएँ; बस उन्हें जब भी जरूरत पड़े, तो अपनी तरफ से सलाह दे दें।  अनचाही और अनजानी सलाह देने से बचें। जब जरूरत हो, तब उसे मन हल्का करने दें और अगर आपको समझ आ जाए कि यहाँ पर सलाह की जरूरत है, केवल तभी सलाह दें। सलाह देने से पहले, उनसे जरुर पूछें, कि वो आपकी सलाह लेना चाहते हैं या नहीं। कुछ परिस्थितियों में, एक फ्रेंड अपने फ्रेंड को किसी खतरनाक परिस्थति से बचाए रखे के लिए, अपना सख्त प्यार भी इस्तेमाल करते हैं। यहाँ पर अपने विवेक का इस्तेमाल करें; आपको आपके फ्रेंड को जबरदस्ती में लेक्चर देने की जरूरत नहीं है। उन्हें बताएँ कि आपको इस इनफार्मेशन के अनुसार, आप इस परिस्थिति को किस प्रकार देखते हैं और फिर उन्हें बताएँ कि अगर आप भी इसी परिस्थिति में फँसे होते, तो क्या करते। एक मददगार फ्रेंड होने का मतलब, इस बात को समझना है, ऐसा जरूरी नहीं है कि आपका फ्रेंड हमेशा ही आपके साथ में ही समय बिताना चाहता हो। कभी-कभी पीछे हटना और अपने फ्रेंड को स्पेस देना भी जरूरी होता है। समझना सीखें, कि आपका फ्रेंड कब अकेले रहना चाहता है और कब वो किस और से बात करना चाहता हैं। आपको एकदम चिपकू बनने की भी जरूरत नहीं है। आप अगर इस तरह का चिपकू बर्ताव रखेंगे और फ्रेंड को अपने आसपास ना पाकर उसे ढूँढने लगेंगे, तो फिर आप उसे पजेसिव इंसान लगने लगेंगे और जो कि बिल्कुल भी सहनीय नहीं होगा।  आपके फ्रेंड के पास अगर और भी बहुत सारे फ्रेंड्स हैं, तो आपको ईर्ष्या करने की जरूरत नहीं है। हर एक रिश्ता अलग और खास होता है, और इसका मतलब ये बिल्कुल नहीं है कि आपका फ्रेंड आपको पसंद नहीं करता। एक-दूसरे को, दूसरे भी फ्रेंड्स के साथ में समय बिताने देना भी रिश्ते को बनाए रखने के लिए बेहद जरूरी है और फिर आप दोनों और भी ज्यादा बेहतर और गर्मजोशी से एक-दूसरे से मिलेंगे।
Be selfless. Be a good listener. Help your friends deal with their struggles. Be there in a time of crisis. Give thoughtful advice Give your friend some space when they need it.